User:Dr. Avinash Kumar Jain/sandbox

Musa Bawdi Chanderi मूसा बावड़ी का वास्तविक नाम - मूषक बावड़ी चन्देरी - अशोकनगर जिले का प्राचीन नगर चन्देरी अपने आप में एक विशिष्ट शहर है। इस छोटे से शहर में इतनी पुरातात्विक धरोहरें अपने कहीं नहीं देखी होगी। लेकिन इन धरोहरों के साथ लगातार खिलवाड़ होकर पर्यटक एवं शोधार्थियों को भ्रमित किया जा रहा है। इनको नये-नये नामों व निर्माण काल को परिवर्तित करके प्रदर्शित किया जा रहा है। चन्देरी नगर को पर्यटन के नाम पर नई-नई योजनाओं से विकसित करने के लिए नए-नए उपक्रम किये जा रहे हैं। जिनके नाम से नगर की विरासतों व इतिहास को भ्रमित किया जा रहा है। इस संदर्भ में डॉ. अविनाशकुमार जैन ने हमेशा नये तथ्यों के साथ अपनी सटीक बात रखी है। उनका कहना है कि अभी कुछ समय पूर्व ही राज्य पुरातत्व विभाग द्वारा संरक्षित 54 स्मारकों में से लगभग 38 स्मारकों के नामों व निर्माण काल व स्थान में परिवर्तन की जानकारी प्रशासन को लिखित रूप में दी गई थी तथा पूर्व काल में विधायक निधि से लगाये गये स्मारकों के साइन बोर्डों में भी भ्रमित करने वाली जानकारी प्रसारित करने पर उनकी टीम ने आपत्ति व्यक्त की थी, लेकिन प्रशासन ने इस ओर कोई ध्यान नहीं दिया। जबकि यह साइन बोर्ड तत्कालीन अनुविभागीय अधिकारी के कार्यालय की ओर से विधायक निधि द्वारा लगवाये गये थे। तो इसकी जिम्मेदारी भी अनुविभाग चन्देरी कार्यालय की होनी चाहिए। इसके लिए उन्हें किसी की अनुमति की आवश्यकता नहीं थी। मूसा बावड़ी की वास्तविकता - मूसा बावड़ी की वास्तविकता पर ध्यान आकर्षित करते हुए डॉ. अविनाश जैन ने बताया कि इस बावड़ी का प्राचीन नाम मूषक बावड़ी था। क्योंकि इस बावड़ी में मूषक (चूहा) अत्यधिक मात्रा में थे। पूर्व काल में लगभग 100 वर्ष पूर्व इस बावड़ी में नगर के एक सुप्रसिद्ध परिवार की महिला इस बावड़ी में किसी घटना या दुर्घटना के माध्यम से मर गई थीं। तो जब तक लोगों को ध्यान उन पर जाता तब तक चूहों ने उनके शव को खोखला कर दिया था। इससे अंदाजा लगा सकते हैं कि इस बावड़ी में कितने मूषक थे। डॉ. जैन ने बताया कि वर्तमान मूसा बावड़ी नगर की ऐसी एकमात्र बावड़ी है जिसमें सीड़ियाँ लगी होने के बाद अन्दर कुआँ है। इसका कारण यह है कि हमारे पूर्वजों के काल में चन्देरी नगर में जल की अत्यधिक समस्या रहती थी। यह बावड़ी ग्रीष्म काल में शीघ्र खाली हो जाती थी तो बावड़ियों की सफाई व गहरीकरण किया गया, तब तत्कालीन लोगों ने यह अनुमान लगाया कि इसको गहरा करने पर पानी प्राप्त हो सकता है और वही हुआ कि बावड़ी के गहरीकरण से एक कुआँ बन गया और पर्याप्त जल प्राप्त हुआ। यह बात लगभग 200 वर्ष पूर्व की है। जिससे यह एक अनौखी बावड़ी बनकर तैयार हुई। जो ऊपर से बावड़ी और उसके अंदर कुआँ बनाया गया। बावड़ी पर स्थापित बोर्ड गलत है - डॉ. जैन ने बताया कि इस बावड़ी पर लगा बोर्ड गलत है इस पर जो जानकारी लिखी गई है वह इस बावड़ी की नहीं है। भारतीय पुरातत्व सर्वेक्षण की रिपोर्ट (1952-53) नं. 65 तथा ई.आई.ए.पी. (1955-56): 121-22 में इसका उल्लेख है कि इस बावड़ी लिखित जानकारी हॉजखास के समीप की बावड़ी की है। हॉजखास की इस बावड़ी से फारसी का सात पंक्तियों का काव्यात्मक शिलालेख प्राप्त है जो गूजरी महल संग्रहालय में संरक्षित है- जिसमें मालवा के सुल्तान महमूद खिलजी के समय तत्कालीन समय के पवित्र बुजुर्ग व धर्म के प्रमुख (सदर) मखदूम शेख मूसा काजिन (कदान) के द्वारा हिजरी 858 (सन् 1754 ई.) में इस बावड़ी का निर्माण कराया गया गया था। इस लेख में उस समय के उच्चकोटि के संत मसीहा शेख राजू का नाम भी अंकित है। अर्थात् इस बोर्ड को हॉजखास के पास वाली बावड़ी जिसे वर्तमान में हॉजखास का चौपड़ा कहा जाता है वहाँ अंकित कराना उचित होगा। व इस बोर्ड को ध्यान से पढ़े तो यह ज्ञात होता है कि तत्कालीन सूफी संत शेख राजू के स्थान पर शेख मूसा को सूफी संत कहा गया है। अर्थात् यह बोर्ड गलत जानकारी प्रसारित कर रहा है। मूषक बावड़ी ही सही नाम है - पूर्व सम्पादक वीर अभिमन्यु एवं क्षेत्रीय सम्मानित साहित्यकार डॉ. महेश तिवारी का यह कहना ह*ै कि इस बावड़ी का नाम कुछ समय पूर्व ही बदला गया है। वास्तविकता में इसका नाम मूषक बावड़ी ही है। इस बावड़ी के पत्थरों में बहुत बड़े-बड़े चूहे हुआ करते थे, इस कारण इसका नाम मूषक बावड़ी ही था। साथ में डॉ. तिवारी ने डॉ. अविनाश जैन द्वारा व्यक्त तथ्यों को भी सत्य कहा है। इसी संदर्भ में चन्देरी नगर के बुजुर्ग इतिहासकार श्री कुन्दनलाल जी भारतीय* ने भी मूसा बावड़ी का वास्तविक नाम मूषक बावड़ी था। इसका समर्थन करते हुए उन्होंने डॉ. अविनाश जैन को साधुवाद दिया और कहा कि नगर के इतिहास को पूर्व में काफी तोड़ा-मरोड़ा गया है। भारतीय सांस्कृतिक निधि अध्याय चन्देरी के संयोजक श्री नीरज जैन वर्द्धमान ने कहा कि - हम अपनी संस्कृति, पुरातत्व एवं नगर के इतिहास को भ्रमित नहीं होने देंगे। हमारी टीम का हमेशा यह प्रयास रहता है कि गलत प्रेषित जानकारी को सही कराया जावे। इस हेतु प्रशासन से लगातार अनुरोध जारी है लेकिन प्रशासन इस ओर ध्यान नहीं देता। हम भी हार नहीं मानेगे और गलत जानकारी देने वाले बोर्ड चाहे वह बुन्देला राज महल का हो, मूसा बावड़ी का हो, मदरसा दरवाजा हो, सदर बाजार का हो खारी बावड़ी का हो सभी को परिवर्तित कराया जावेगा। चन्देरी की आवाज के सचिव एवं इंटेक चेप्टर चन्देरी के सदस्य श्री राहुल याज्ञनिक ने कहा कि -* चन्देरी की पुरातात्विक धरोहरों की जानकारी व नामों के साथ लगातार भ्रमित किया जा रहा है। उसी का साक्षत उदाहरण है मूषक बावड़ी तथा मेला ग्राउण्ड का दरवाजा जिसे वर्तमान में मदरसा दरवाजा लिखा गया है। प्रशासन को हमने लगातार अवगत कराया है लेकिन प्रशासन किया की इस ओर कोई रुचि नहीं है। वह मौन है।